EkBass/fiwiki-20250220-pages-articles huggingface dataset:
Mors Principium Est

Mors Principium Est () on suomalainen Porissa 1999 perustettu melodista death metalia soittava yhtye. Mors Principium Estin perustivat Jori Haukio, Jarkko Kokko ja Toni Nummelin. Myöhemmin samana vuonna yhtyeeseen liittyi vielä Mikko Sipola. Jori toimi kitaristina ja laulajana, Jarkko kitaristina, Mikko rumpalina ja Toni kosketinsoittajana. Vuoden 2000 alussa Haukio kuitenkin kyllästyi laulamiseen ja halusi keskittyä vain kitaran soittoon, joten yhtye tarvitsi uuden laulajan. Ville Viljanen otti yhteyttä Mors Principium Estiin ja koelaulujen jälkeen hänet valittiin uudeksi laulajaksi. Ensimmäinen demo äänitettiin ilman basistia, mutta kun levy-yhtiö Listenable Records kiinnostui yhtyeestä, oli tärkeää löytää uusi bassonsoittaja. Vuonna 2001 yhtyeeseen liittyi basisti Teemu Heinola. Vuotta, kahta demoa ja muutamaa keikkaa myöhemmin työ kuitenkin palkittiin ja Listenable Records tarjosi kolme albumia sisältävän sopimuksen. Ensimmäisen Inhumanity-albumin äänitys ja miksaus tapahtui Suomessa Tico Tico Studiolla joulukuussa 2002, ja se masteroitiin Finnvox-studiolla tammikuussa 2003. Levy julkaistiin samana keväänä. Toinen albumi The Unborn tehtiin samoilla studioilla kuin debyyttilevykin ja se julkaistiin keväällä 2005 lukuun ottamatta Yhdysvaltoja, missä julkaisu tapahtui vuoden lopussa. Kolmas albumi Liberation = Termination äänitettiin useassa paikassa ympäri Suomea, ja se masteroitiin Kaliforniassa. Albumi julkaistiin 27. maaliskuuta 2007. == Kokoonpano == === Nykyiset === * Ville Viljanen – laulu * Marko Tommila – rummut * Teemu Heinola – basso * Jori Haukio – kitara * Jarkko Kokko - kitara === Entiset jäsenet === * Mikko Sipola – rummut * Kevin Verlay – kitara * Jarkko Kokko – kitara * Tom Gardiner – kitara * Karri Kuisma – kitara * Joona Kukkola – koskettimet * Jori Haukio – kitara * Toni Nummelin – koskettimet * Tomy Laisto – kitara * Kalle Aaltonen – kitara * Andhe Chandler – kitara * Andy Gillion - kitara == Diskografia == === Studioalbumit === * * * * * * * * === Demot === * * * == Lähteet == * Yhtyeen foorumi * Yhtyeen kotisivu == Aiheesta muualla == * * Luokka:Suomalaiset death metal -yhtyeet Luokka:Porin musiikki
Inhumanity

Inhumanity on Mors Principium Estin vuonna 2003 julkaistu ensimmäinen studioalbumi. Se uudelleenjulkaistiin vuonna 2006, uudelleenjulkaisussa on erilainen kansi ja kolme bonuskappaletta. == Kappaleet == # # # # # # # # # # Japanin bonuskappale # * Vuoden 2006 uudelleenjulkaisu # * # # ==Tekijät== ===Muusikot=== * Jori Haukio – kitara * Ville Viljanen – laulu * Jarkko Kokko – kitara * Mikko Sipola – rummut * Teemu Heinola – basso * Toni Nummelin – koskettimet ===Tuotanto=== * Ahti Kortelainen – äänittäminen ja miksaus * Mika Jussila – masterointi * Markus Niinisalo – kansitaide ja valokuvaus == Arvostelut == * Imperiumi: 6½/10 == Lähteet == == Aiheesta muualla == * Levyn arvosteluja * * Luokka:Vuoden 2002 esikoisalbumit Luokka:Mors Principium Estin albumit
Alppihiihto talviolympialaisissa 1972

XI talviolympialaisissa Sapporossa vuonna 1972 alppihiihto oli kahdeksatta kertaa olympialaisten ohjelmassa. Alppihiihdossa järjestettiin kuusi kilpailutapahtumaa: pujottelu, suurpujottelu ja syöksylasku sekä miehillä että naisilla. ==Miehet== ===Pujottelu=== Sija Maa Kilpailija 1 Francisco Fernández Ochoa 109,27 2 Gustavo Thöni 110,28 3 Roland Thöni 110,30 ===Suurpujottelu=== Sija Maa Kilpailija 1 Gustavo Thöni 3.09,62 2 Edmund Bruggmann 3.10,75 3 Werner Mattle 3.10,99 ===Syöksylasku=== Sija Maa Kilpailija 1 Bernhard Russi 1.51,43 2 Roland Collombin 1.52,07 3 Heinrich Messner 1.52,40 ==Naiset== ===Pujottelu=== Sija Maa Kilpailija 1 Barbara Cochran 91,24 2 Daniele Debernard 91,26 3 Florence Steurer 92,69 ===Suurpujottelu=== Sija Maa Kilpailija 1 Marie-Thérèse Nadig 1.29,90 2 Annemarie Pröll 1.30,75 3 Wiltrud Drexel 1.32,35 ===Syöksylasku=== Sija Maa Kilpailija 1 Marie-Thérèse Nadig 1.36,88 2 Annemarie Pröll-Moser 1.37,00 3 Susan Corrock 1.37,68 ==Lähteet== * Talviurheilun tähdet, WSOY 1986, s. 382–384 Luokka:Talviolympialaiset 1972 1972 1972
Viktor Malmberg

Nils Viktor Albin Malmberg (20. kesäkuuta 1867 Uusikaarlepyy – 30. lokakuuta 1936 Helsinki) oli suomalainen kuvanveistäjä.Viktor Malmberg. Biografiasampo. Viitattu 17.7.2024. == Elämäkerta == Malmberg debytoi Suomen Taiteilijain näyttelyssä vuonna 1895. Hän opiskeli Taideteollisessa keskuskoulussa Robert Stigellin johdolla vuosina 1890–1892 ja 1902, lisäksi hän opiskeli ajan tavan mukaan myös ulkomailla Académie Julianissa ja Scuola Liberassa Firenzessä 1890-luvulla. Malmberg sai vaikutteita muun muassa Auguste Rodinilta. Aihevalinnoissa ja muodon käsittelyssä oli aluksi vaikutteita myös hänen opettajaltaan Robert Stigelliltä. Hänen parhaina teoksinaan pidetään C. E. Sjöstrandin marmorista rintakuvaa vuodelta 1894 ja Vedenkantajaa (1924). Malmberg oli eritoten pedagogi ja hän tekikin pitkän päivätyön oman alansa opettajana Suomen Taideyhdistyksen piirustuskoulussa, Teknillisessä korkeakoulussa ja Taideteollisen keskuskoulussa, joissa hän opetti kolmen vuosikymmenen ajan. == Teoksia == Omfamning (Viktor Malmberg, 1901).jpg|Syleily, 1901 Viktor Malmberg - Consolation.jpg|Lohdutus Viktor Malmberg - Bust of Sculptor C. E. Sjöstrand.jpg|Kuvanveistäjä C.E. Sjöstrandin rintakuva', 1904 File:OttoMalmRintakuva.jpg|Otto Malmin rintakuva, 1908, Pietarsaari. Tove Jansson park - Marit Henriksson.jpg|Vedenkantaja, Tove Janssonin puisto, 1924 Vedenkantaja Viktor Malmberg.JPG|Vedenkantaja läheltä Flora by Viktor Malmberg.JPG|Flora, Uusikaalepyy, 1937. ==Lähteet== * Kuvataiteilija 1986. Suomen Taiteilijaseura 1987. * ==Aiheesta muualla == * * * *Uusikaarlepyyläisiä *Suomen kuvataiteilijat verkkomatrikkeli *Vedenkantaja Helsingin kaupungin taidemuseon sivulla Luokka:Suomalaiset kuvanveistäjät Luokka:Vuonna 1867 syntyneet Luokka:Vuonna 1936 kuolleet
The Unborn (albumi)

The Unborn on vuonna 2005 julkaistu Mors Principium Est -yhtyeen toinen albumi. == Kappaleet == # # # # # # # # # # # # === Digipakin bonuskappaleet === # * # === Japanin bonuskappaleet === # * #Pure (Demo Version) ==Kokoonpano== * Ville Viljanen – laulu * Jori Haukio – kitara, musiikkiohjelmointi, djembe * Jarkko Kokko – kitara * Teemu Heinola – bassokitara * Mikko Sipola – rummut * Joona Kukkola – kosketinsoitin === Vieraileva muusikko === * Maiju Tommila – laulu === Muut tekijät === * Ahti Kortelainen – äänittäjä, miksaaja * Mika Jussila – masteroija * Jori Haukio ja Mors Principium Est – tuottaja * Mattias Norén – kansitaide * Toni Mailanen – valokuvat == Arvostelut == * Desibeli.net: * Imperiumi: 8½/10 == Lähteet == == Aiheesta muualla == *Levyn arvosteluja * * Luokka:Mors Principium Estin albumit Luokka:Vuoden 2005 albumit
Set

Set (vanhassa Raamatun käännöksessä Seet, , ) on Vanhan testamentin Ensimmäisessä Mooseksen kirjassa Aadamin ja Eevan kolmas poika, ja Kainin ja Abelin veli. Hän oli näiden ohella ainoa nimeltä mainittu Aadamin ja Eevan lapsista. Ensimmäisen Mooseksen kirjan mukaan Set syntyi sen jälkeen, kun Kain oli surmannut Abelin, ja Eeva uskoi Jumalan suoneen hänet korvaukseksi Abelin sijaan.1\. Moos. 4:25. Kun Set oli elänyt 105 vuotta, hän sai pojan nimeltä Enos.1\. Moos. 5:6. Myöhemmin hän sai lisää poikia ja tyttäriä.1\. Moos. 5:7. Raamatun mukaan Set eli kaikkiaan 912 vuotta,1\. Moos. 5:8. eli hän olisi kuollut 18 vuotta nuorempana kuin isänsä Aadam. Setiläiset gnostilaiset kunnioittivat Setiä ja katsoivat hänen olleen jumalallinen inkarnaatio, joka välitti Aadamilla olleen tiedon todellisesta Jumalasta ihmiskunnalle. Tämän vuoksi "Setin jälkeläiset" katsoivat olevansa joukko ylempiä valittuja ihmiskunnan joukossa.Dunderberg & Marjanen 2005, s. 23. Set esiintyy useissa gnostilaisissa kirjoituksissa, esimerkiksi Johanneksen salaisessa kirjassa.Dunderberg & Marjanen 2005, s. 65. Hänen mukaansa on nimetty mm. kirjoitukset Setin kolme kivitaulua ja Suuren Setin toinen opetus. == Lähteet == * === Viitteet === Luokka:Ensimmäisen Mooseksen kirjan henkilöt
Sinitoukohärkä

Sinitoukohärkä (Meloe violaceus) on 1,5–4 cm pitkä kovakuoriainen. Aikuiset yksilöt käyttävät ravintonaan kasveja. == Ulkonäkö == Sinitoukohärkä on teräksensininen kovakuoriainen, jonka ruumis on pehmeä ja kiiltävä. Sen peitinsiivet ovat vain pienet lehtimäiset levyt takaruumiin etureunassa. Naaraan takaruumis on pullea. Häirittynä toukohärkien reisinivelistä tihkuu keltaista kantaridiini-myrkkyä (engl. cantharidin, C10H12O4, CAS 56-25-7). == Elintavat == Sinitoukohärän munista syntyy triunguliinitoukkia, jotka kiipeävät kasveille, josta nappaavat kyydin erakkomehiläispesään, jossa ne loisivat syömällä mehiläisen munia ja toukkia ja hunajaa. == Lähteet == * Joensuun yliopisto: Heimo Meloidae, toukohärät === Viitteet === == Aiheesta muualla == *Laji.fi: Sinitoukohärkä (Meloe violaceus) *iNaturalist: Sinitoukohärkä (Meloe violaceus) *Pherobase: Semiochemicals of Meloe violaceus Luokka:Erilaisruokaiset
Floridanhylje

Floridanhylje (Monachus tropicalis) on todennäköisesti sukupuuttoon kuollut hyljelaji, joka eli Karibianmerellä ja Meksikonlahdella. == Koko ja ulkonäkö == Floridanhyljeuros oli noin 2,2-2,4 metriä pitkä ja se painoi jopa 200 kg. Yleisväriltään hylkeet olivat ruskeita ja vatsasta kellertävän vaaleita. Koiraat olivat naaraita hieman kookkaampia. Kuuttien arvellaan syntyneen noin metrin mittaisina ja painaneen vajaat 20 kg.Marine Bio.org == Elintavat == Floridanhyljeet viettivät suurimman osan ajastaan vedessä. Ne lepäilivät ja lisääntyivät suojaisilla kallioilla ja hiekkarannoilla. Hylkeet söivät äyriäisiä, tursaita, ankeriaita ja mahdollisesti koralliriutan kaloja. Muiden hylkeiden tapaan floridanhylje oli hidas liikkumaan maalla. Lajilta puuttui ihmispelko ja se päästi ihmisen melko lähelle, joten se oli helppo tappaa. Lajin elintavoista tiedetään varsin vähän, koska sitä ei ehditty tutkia kunnolla ennen sen häviämistä. Kuutit syntyivät todennäköisesti joulukuussa, koska jotkut siihen aikaan tapetut naaraat Yucatánilla kantoivat lähes syntymisvalmiita sikiöitä. Floridanhylkeen uskotaan eläneen keskimäärin noin 20-vuotiaaksi. == Historia == Kristoffer Kolumbus näki matkallaan floridanhylkeitä vuonna 1494 ja kutsui niitä merisusiksi. == Häviäminen == Floridanhylkeiden kanta oli vielä elinvoimainen joitain vuosisatoja sitten, mutta se romahti pyynnin vuoksi 1900-lukuun mennessä. Floridanhylkeitä saatettiin saada saaliksi kerralla jopa sata yksilöä. Viimeinen havainto hylkeestä Yhdysvalloissa oli vuonna 1932 Texasista. Viimeinen varmistettu havainto floridanhylkeestä tehtiin 1952, jolloin pieni hyljeryhmä nähtiin Jamaikalla lähellä Seranilla Bankia. Tämän jälkeen lajista ei ole tehty varmistettuja havaintoja. == Lähteet == == Aiheesta muualla == *Caribbean Monk Seal Luokka:Hylkeet Luokka:Sukupuuttoon kuolleet nisäkkäät
Barbelo

Barbelo on gnostilainen termi, joka viittaa useissa setiläisen kosmogonian mytologioissa Jumalan ensimmäiseen emanaatioon. Barbeloon viitataan myös nimityksillä ”Äiti-Isä” (mikä vihjaa hänen androgyynisyydestään), ”ensimmäinen ihminen”, ”Pyhä Henki”, ”kolminkertaisesti maskuliininen”, ”androgyyni, jolla on kolme nimeä” ja ”ikuinen olento näkymättömien joukossa”. Parhaan kuvan setiläisestä niin sanotusta klassisesta gnostilaisesta luomismyytistä ja samalla Barbelon ilmaantumisesta ja asemasta antaa Johanneksen salainen kirja. Sen mukaan Barbelosta tuli ”kaikkeuden kohtu, sillä hän oli ensimmäinen kaikista”. Barbelon emanaation on ajateltu toimineen jumaluuden välittävänä luovana piirteenä, koska gnostilaisuudessa Korkeimman Jumalan täydellisyyttä, tavoittamattomuutta ja liikkumattomuutta korostetaan, eikä sen katsota olevan aktiivisesti osallisena luomisessa. == Gnostilaisia kirjoituksia, jotka viittaavat Barbeloon == * Johanneksen salainen kirja * Juudaksen evankeliumi (Juudas sanoo Jeesuksen olevan kuolemattoman Barbelon ikuisesta maailmasta) (Marjanen & Dunderberg 2006, s. 27). * Kolmimuotoinen Protennoia * Koptilainen egyptiläisten evankeliumi * Setin kolme kivitaulua * Ukkonen, täydellinen järki * Zostrianos == Katso myös == * Barbelo-gnostikot * Set * Sofia == Lähteet == Luokka:Gnostilaisuus
Jus ad bellum

Jus ad bellum (latinaa, tarkoittaa "oikeutettua sotaa") on käsite, jolla kuvataan kriteerejä, jotka tulee täyttää ennen sodan aloittamista, jotta sota olisi oikeutettu. Jus ad bellum -sääntöjen kohteina ovat valtioiden päämiehet, koska poliittiset johtajat aloittavat sodat ja ovat niistä vastuussa. Rikkoessaan sääntöjä he syyllistyvät sotarikokseen. Sota on oikeutettu vain, jos se täyttää kaikki seuraavat kuusi vaatimusta: 1) Oikeutettu peruste, esimerkiksi itsensä tai muiden puolustaminen ulkoista hyökkäystä vastaan tai väärintekijöiden rankaiseminen; lyhyesti sanoen: aggression vastustaminen. Aggressio on epäoikeutettua väkivaltaa, koska se rikkoo kohteena olevien oikeuksia. Valtiolla, joka kunnioittaa kansalaistensa ihmisoikeuksia on oikeus poliittiseen suvereniteettiin ja alueelliseen koskemattomuuteen. Sillä on myös oikeus aseellisesti puolustaa näitä oikeuksia ja kansalaistensa ihmisoikeuksia. Muilla valtioilla on oikeus liittyä uhrin puolelle sotaan. 2) Oikea tarkoitus on taistelua juuri tuon oikeutetun perusteen puolesta. Tämän täytyy olla valtion todellisena motiivina. Epäoikeutetut sivutavoitteet kuten valta, maan anastaminen, kosto tai etninen viha eivät tule kysymykseenkään. 3) Oikea auktoriteetti ja julkistaminen merkitsevät että: * legitiimi hallitus päättää sodasta * Päätös on tehty oikealla menettelyllä * Se julkistetaan omille kansalaisille ja vihollisvaltioille 4) Sodan on oltava viimeinen keino, johon valtio turvautuu käytyään läpi kaikki todennäköiset rauhanomaiset vaihtoehdot konfliktin ratkaisemiseksi (kuten diplomaattiset neuvottelut). Sodan täytyy olla ainoa järkevä vaihtoehto. 5) Onnistumisen todennäköisyys merkitsee, että sodalla on odotettavasti merkittävä vaikutus tilanteeseen. Tarpeetonta väkivaltaa on vältettävä. 6) Suhteellisuus merkitsee, että valtion täytyy ennen sodan aloittamista punnita odotettavissa olevat yleisesti hyvät seuraukset (kuten oikeutetun perusteen turvaaminen) sekä odotettavissa olevat yleisesti pahat seuraukset (kuten miestappiot). Toimintaa voidaan jatkaa vain, jos hyödyt ovat kustannusten arvoiset. Ensimmäiset kolme ehtoa ovat velvollisuuseettiset. Seuraavat kolme ovat seurauseettisiä. Nämä kuusi vaatimusta ovat täysin oikeutetun sodan erikseen välttämättömät ja yhdessä riittävät ehdot. Oikeutus joko on täydellinen, tai sitä ei ole ollenkaan. Periaatteena "kaikki tai ei mitään". Luokka:Sodan lait
Mirnyin piiri

Mirnyin piiri (, ) on paikallinen itsehallintoalue Viljuin yläjuoksulla Sahan tasavallan länsiosassa Venäjällä. Se rajoittuu pohjoisessa Olenjokin kansalliseen piiriin, idässä Njurban ja Suntarin uluseihin, etelässä Lenskin piiriin ja lännessä Sahan naapurialueisiin Krasnojarskin aluepiiriin ja Irkutskin alueeseen. Mirnyin piirin keskus on Mirnyin kaupunki. Piirissä on yhdeksän kuntaa ja kolme maalaiskuntaa, niissä yhteensä 14 asutuskeskusta. Kaupunkikunnat: * Mirnyi (piirin keskuskaupunki) *Udatšnyi (kaupunki) *Aihal (kaupunkimainen taajama) *Almaznyi (kaupunkimainen taajama) *Svetlyi (kaupunkimainen taajama) *Tšernyševski (kaupunkimainen taajama) Maalaiskunnat: * Ботуобуйинский наслег * Садынский национальный наслег * Чуонинский наслег Mirnyin piirissä louhitaan timantteja ja alueen halki virtaavassa Viljuijoessa on vesivoimaloita.Yakutiatravel.com – Mirninsky ulus Piirin pinta-ala on 165 800 km² ja vuonna 1995 uluusin asukasluku oli 93 200. == Lähteet == == Aiheesta muualla == *Mirnyin piirin kartta *
Alppihiihto talviolympialaisissa 1976

XII talviolympialaisissa Innsbruckissa vuonna 1976 alppihiihto oli yhdeksättä kertaa olympialaisten ohjelmassa. Alppihiihdossa järjestettiin kuusi kilpailutapahtumaa: pujottelu, suurpujottelu ja syöksylasku sekä miehillä että naisilla. ==Miehet== ===Pujottelu=== Sija Maa Kilpailija 1 Piero Gros 2.03,29 2 Gustavo Thöni 2.03,73 3 Willi Frommelt 2.04,28 ===Suurpujottelu=== Sija Maa Kilpailija 1 Heini Hemmi 3.26,97 2 Ernst Good 3.27,17 3 Ingemar Stenmark 3.27,41 ===Syöksylasku=== Sija Maa Kilpailija 1 Franz Klammer 1.45,73 2 Bernhard Russi 1.46,06 3 Herbert Plank 1.46,59 ==Naiset== ===Pujottelu=== Sija Maa Kilpailija 1 Rosi Mittermaier 1.30,54 2 Claudia Giordani 1.30,87 3 Hanni Wenzel 1.32,20 ===Suurpujottelu=== Sija Maa Kilpailija 1 Kathy Kreiner 1.29,13 2 Rosi Mittermaier 1.29,25 3 Daniele Debernard 1.29,95 ===Syöksylasku=== Sija Maa Kilpailija 1 Rosi Mittermaier 1.46,16 2 Brigitte Totschnig 1.46,68 3 Cynthia Nelson 1.47,50 ==Lähteet== * Talviurheilun tähdet, WSOY 1986, s. 382–384 Luokka:Talviolympialaiset 1976 1976 1976 Luokka:Itävallan alppihiihto
Praesepe

Praesepe eli Seimi (M44, NGC 2632) on Kravun tähdistössä sijaitseva avoin tähtijoukko, jonka jo Aratos Soloilainen mainitsi teoksessaan Fainomena (Ilmiöt) ennen ajanlaskun alkua. Se sijaitsee 600 valovuoden päässä Maasta ja sisältää noin 350 tähteä. Praesepe näkyy Suomessa syyskuusta huhtikuuhun kohoten etelässä noin 50 asteen korkeudelle. Sen näennäinen kirkkaus on +3.1, joten se on yksi kirkkaimmista tähtijoukoista ja siten paljain silmin havaittavissa. == Lähteet == == Aiheesta muualla == * SEDSin Messier-sivut M44:stä (englanniksi) 044 M044 Luokka:Orionin haara 2632
M44

*Messierin kohde 44 *M44, yhdysvaltalainen 155 mm telahaupitsi
Messier 30

Messier 30 (M30, NGC 7099) on Kauriin tähdistössä sijaitseva pallomainen tähtijoukko, jonka Charles Messier löysi ja lisäsi luetteloonsa vuonna 1764. Joukko sijaitsee noin 26 100 valovuoden päässä Maasta, ja sen ikä on noin 12,93 miljardia vuotta. M30:n suhteellinen kirkkaus on 7,5, joten sen näkemiseen tarvitaan kiikari. == Lähteet == * === Viitteet === == Aiheesta muualla == * * * 030 M030 7099
Messier 32

Messier 32 (M32, NGC 221) on Andromedan tähdistössä sijaitseva pieni elliptinen galaksi, jonka Guillaume Le Gentil löysi vuonna 1749. Se sijaitsee 2,65 miljoonan valovuoden päässä Maasta ja on läpimitaltaan noin 6 500 valovuotta. Galaksi on tunnetun Andromedan galaksin satelliittigalaksi. == Lähteet == == Aiheesta muualla == * * * 032 M032 0221 Luokka:Paikallinen ryhmä
Messier

Messier on ranskalainen sukunimi, joka on muun muassa seuraavilla henkilöillä: * Charles Messier (1730–1817), ranskalainen tähtitieteilijä * Eric Messier (s. 1973), kanadalainen jääkiekkoilija * Joby Messier (s. 1970), kanadalainen jääkiekkoilija * Mark Messier (s. 1961), kanadalainen jääkiekkoilija * Mitch Messier (s. 1965), kanadalainen jääkiekkoilija * Paul Messier (s. 1958), kanadalainen jääkiekkoilija
Messier 34

Messier 34 (M34, NGC 1039) on Perseuksen tähdistössä sijaitseva avoin tähtijoukko, jonka Giovanni Batista Hodierna löysi ennen vuotta 1654. Charles Messier lisäsi sen luetteloonsa vuonna 1764. Se sijaitsee 1 400 valovuoden päässä Maasta ja on läpimitaltaan noin neljäätoista valovuotta. Paljaalla silmällä kohde erottuu vain erityisen hyvissä olosuhteissa, kaukana kaupungin valoista. Kiikareilla se näkyy hyvin. == Lähteet == == Aiheesta muualla == * * * 034 M034 1039 Luokka:Orionin haara
Troijan Helena

Troijan Helena voi tarkoittaa ainakin seuraavia: * Troijan Helena, antiikin Kreikan mytologian hahmo * Troijan Helena (Helen of Troy), Robert Wisen ohjaama elokuva vuodelta 1956 * Troijan Helena (Helen of Troy), television minisarja vuodelta 2003.
Messier 35

Messier 35 (M35, NGC 2168) on Kaksosten tähdistössä sijaitseva avoin tähtijoukko. Sen löysi Philippe Loys de Chéseaux vuonna 1745 tai 1746. John Bevisin vuonna 1750 julkaistussa teoksessa Uranographia Britannica se on myös mainittu. Charles Messier liitti sen luetteloonsa 30. elokuuta 1764. M35 näkyy paljain silmin sumumaisena. Kiikarilla sen tähdet alkavat erottumaan ja 20 senttisellä kaukoputkella voi erottaa yli sata tähteä. Sen etäisyys maasta on noin 2 800 valovuotta. Sen lounaispuolella noin 25 kaariminuutin päässä näkyy tehokkaalla kaukoputkella pallomaisempi tähtijoukko NGC 2158. Se sijaitsee paljon M35:tä viisi kertaa kauempana, noin 16 000 valovuoden päässä ja on kymmenen kertaa vanhempi. Tiedosto:NGC 2168 DSS.jpg|M35 ja NGC 2158, kuva on luotu Aladin Sky Atlas -ohjelmistolla. Tiedosto:M35atlas.jpg|M35 ja alempana on pallomaisempi NGC 2158. Tiedosto:Messier35.jpg|M35 ja NGC 2158, 2MASS kuva. == Lähteet == == Aiheesta muualla == * * * 035 M035 2168 Luokka:Orionin haara
Taivaanekvaattori

Taivaanekvaattori on maapallon päiväntasaajan kuvitteellinen jatke avaruudessa. Se jakaa taivaankannen pohjoiseen ja eteläiseen puoliskoon. Maapallon akselikallistuman takia taivaanekvaattori on noin 23,5° inklinaatiossa ekliptikaan nähden. Lähellä ekvaattoria sijaitsevat taivaankohteet näkyvät kaikkialla maailmassa. Huippukohdassaan ne ovat kuitenkin tropiikissa. == Katso myös == * Ekvaattorijärjestelmä Luokka:Pallotähtitiede Luokka:Taivaanmekaniikka Luokka:Astrologia de:Äquator#Himmelsäquator
Johan Henrik Strömer

Johan Henrik Strömer (7. heinäkuuta 1807 Pielisjärvi – 16. toukokuuta 1904) oli suomalainen piirtäjä ja taidegraafikko. Hän toimi kuvittajana. Strömerin vanhemmat olivat kirkkoherra Johan Mårten Strömer ja Magdalena Charlotta Strömer o.s. Backman. Hän opiskeli G. Lundgrenin ohjauksessa ja myöhemmin Tukholmassa Ruotsissa Kuninkaallisessa taideakatemiassa vuosina 1827–1832. Strömer muutti Ruotsiin 1824 ja työskenteli vuodesta 1828 alkaen Tukholmassa. Hän palasi Suomeen 1870-luvulla. Ruotsissa Strömmer saavutti etevän kivipiirtäjän maineen. Viisikymmenvuotisen uransa aikana hän teki litografialehtiä, jotka olivat usein taiteellisesti merkittäviä, kirjankuvituksia ynnä muuta. Hänen merkittävimpiä töitään ovat esimerkiksi ”Svenskt album, lithografiska afbildningar efter svenska konstnärens arbeten” (kuusi vihkoa), Bellmanin muotokuva Per Krafft vanhemman mukaan ja muotokuvalehti valtiopäivien kamareista. ==Lähteet== * Kuvataiteilijamatrikkeli * Arvid Ahnfelt, Europas Konstnärer Luokka:Suomalaiset kuvittajat Luokka:Suomalaiset taidegraafikot Luokka:Vuonna 1807 syntyneet Luokka:Vuonna 1904 kuolleet
Per Krafft (vanhempi)

Per Krafft (vanhempi) (16. tammikuuta 1724 Arboga, Ruotsi – 7. marraskuuta 1793 Tukholma, Ruotsi) oli ruotsalainen muotokuvamaalari, Per Krafft nuoremman isä. Krafft matkusti Pariisiin, missä hän oli Chardinin oppilaana. Myöhemmin hän opiskeli Alexander Roslinin ohjauksessa. Hän toimi opettajana Bayreuthissa ja Puolan kuninkaan Stanisław II Augustin hovimaalarina, ennen kuin hän vuonna 1768 päätti palata Ruotsiin. Krafft (vanhempi), Per Krafft (vanhempi), Per Krafft (vanhempi), Per Luokka:Muotokuvamaalarit
Marcus Collin

Gustaf Marcus Collin (18. marraskuuta 1882 Helsinki – 22. syyskuuta 1966 Kauniainen) oli suomalainen taidemaalari, kuvittaja ja professori. == Elämä == Collin sai taidekoulutusta niukasti. Hän opiskeli Suomen Taideyhdistyksen piirustuskoulussa vuosina 1903–1904 ja Helsingin yliopiston piirustussalissa 1904–1905. Hän toimi myös jonkin aikaa opettajana, muun muassa Suomen Taideyhdistyksen piirustuskoulussa 1920-luvulla. Hän teki ensimmäisen matkansa Ranskaan vuosina 1905–1906 ja maalasi siellä Pariisi-aiheisia pastelleja. Näyttelydebyyttinsä taidemaalarina Marcus Collin teki Suomen taiteilijain näyttelyssä vuonna 1907. Collin käytti taiteilijanimessään C-kirjainta, vaikka oikeasti sukunimi kirjoitettiin K:lla. Collin syntyi virkamiesperheeseen. Ennen taideopintojaan hän suoritti alustavan oikeustutkinnon vuonna 1902. Hänen isänsä oli Karl Gustav Kollin ja äitinsä Emilia Charlotta Stenman. Hän avioitui taidemaalari Eva Helena Törnwallin kanssa. Collinin taiteellisena läpimurtona on pidetty teoksia Hautajaiset Kökarissa ja Sunnuntai satamassa, jotka hän maalasi Lounais-Suomen saaristossa kesällä 1914. Suomalaista ekspressionismia edustava Marraskuun ryhmä perustettiin 1910-luvun lopulla, ja Marcus Collin oli sen kantavia jäseniä. Ryhmän vaikutus tulee esiin hänen teoksissaan. Marcus Collin suosi aiheiden suhteen ihmisfiguureja, jotka olivat osa suurempaa joukkoa. Teokset olivat usein humoristisia pilkkaamatta yksityisen ihmisen heikkoutta. Collinin teokset olivat usein välähdyksiä jostakin sosiaalisesta tilanteesta. Marcus Collin ja Eva Törnwall-Collin tekivät 1930-luvulla Karjalaan suuntautuneita matkoja, jotka vaikuttivat Collinin taiteeseen. Taiteilijapariskunta kävi muun muassa Lunkulansaaressa, Raivolassa, Valamon luostarissa sekä Konevitsan luostarissa. Matkan myötä syntyi värikkäitä teoksia, jotka kuvasivat karjalaisaiheita. Ortodoksista jumalanpalvelusta Raivolassa kuvaava Kreikkalaiskatolinen jumalanpalvelus (1935–1936) sai aikalaiskriitikoilta paljon huomioita, kun se esitettiin keväällä 1937 Bäcksbackan taidesalongissa pidetyssä Collinin yksityisnäyttelyssä. == Huomionosoitukset ja jäsenyydet == * Serlachiuksen säätiön hallituksen jäsen 1935–1966 * Suomen taiteilijaseuran kunniajäsen 1943 * Professorin nimi ja arvo 1953 * Suomen valtion taiteilijaeläke 1959 == Lähteet == * * * Kuvataiteilijat 1986. Suomen Taiteilijaseura. 1987. ===Viitteet=== ==Aiheesta muualla== * Marcus Collin Valtion taidemuseon kokoelmissa Luokka:Suomalaiset taidemaalarit Luokka:Ekspressionistit Luokka:Marraskuun ryhmä Luokka:Suomalaiset professorin arvonimen saaneet Luokka:Taiteilijaprofessorit Luokka:Vuonna 1882 syntyneet Luokka:Vuonna 1966 kuolleet
Jakob Samuel

Jakob Samuel (s. 19. helmikuuta 1969) on tukholmalainen laulaja. Hänen tunnetuin yhtyeensä on The Poodles. ==Entisiä yhtyeitä== * Yale Bate * Talisman * Grand Slam * Totem * Jekyll & Hyde * Treasure Land * Midnight Sun * Lust * The Ring * Baby Dolls ==Aiheesta muualla== * The Poodlesin kotisivut * Samuel Facebookissa * Samuel Youtubessa Luokka:Ruotsalaiset laulajat Luokka:Vuonna 1969 syntyneet Luokka:Elävät henkilöt
David Pham

David "The Dragon" Pham (s. 10. helmikuutahttp://www.worldpokertour.com/players/?x=profile&id;=4391 1967) on vietnamilaissyntyinen yhdysvaltalainen pokeriammattilainen. Pham muutti Vietnamista Yhdysvaltoihin 17-vuotiaana "venepakolaisena"http://www.pokerpages.com/players/profiles/38397/david- pham.htm . Pham on pokerinpelaaja Men Nguyenin serkku. Nguyenin menestyttyään ammattilaisurallaan avasi pesulan, jossa Pham aloitti työskentelyn. Kuten monet muutkin Nguyenin työntekijöistä, Pham sai pokerioppia työnantajaltaan ja hänestä tuli menestyvä turnauspelaaja. Vuonna 2001 Pham voitti World Series of Pokerin 2 000 dollarin S.H.O.E. -turnauksen, jonka ykköspalkinto oli 140 455 dollaria. Toisen WSOP-rannekkeensa hän voitti vuonna 2006 2 000 dollarin no limit hold'em shootout -turnauksessa. Siinä ykköspalkinto oli 240 222 dollaria. WSOP:n pääturnauksessa hän on parhaimmillaan ollut 44. (2001). Helmikuussa 2003 Pham oli ykkönen L.A.Poker Classic -turnauksen 1500 dollarin sisäänoston limit hold'em -tapahtumassa. Hän voitti tunnettuja pelaajia kuten Bon Phan, Jennifer Harman ja Erick Lindgren vieden 457 320 dollarin ykköspalkinnon. Joulukuussa 2004 Pham voitti Five Diamond World Poker Classicin 3 000 dollarin no limit hold'em -turnauksessa lopun kaksinpelissä Alan Goehringin ansaiten 414 419 dollaria. Toukokuussa 2007 Pham voitti Mirage Poker Showdown -tapahtuman 5 000 dollarin kaksinpeliturnauksen ja ansaitsi 135 200 dollaria. World Poker Tourilla Pham on ollut finaalipöydässä viidesti. $ 10,000 The Doyle Brunson North American No Limit Hold'em Poker Championship -kisassa lokakuussa 2004 hän oli kolmas, samoin maaliskuussa 2007 World Poker Challengessa. Vuoden 2007 Legends of Pokerin kaksinpelissä hän hävisi Dan Harringtonille. Kakkostilastaan Pham ansaitsi 800 185 dollaria. EPT:n Karibian osakilpailussa tammikuussa 2008 hän oli neljäs. Card Player -lehti on valinnut Phamin vuoden pelaajaksi vuosina 2000 ja 2007. Joulukuussa 2009 Phamin pokeriuran turnausansiot ylittivät 8,1 miljoonaa dollaria == Lähteet == == Aiheesta muualla == * WPT:n profiili * Luokka:Yhdysvaltalaiset pokerinpelaajat Luokka:Vuonna 1967 syntyneet Luokka:Elävät henkilöt
Impiö

Impiö on kylä Ranuan kunnassa. Kylä sijaitsee noin 34 kilometriä Ranuan kirkonkylältä itään Simojärven eteläpuolella. Kyläkeskus kouluineen sijaitsee järvimaisemassa Saunajärven ja Impiönjärven välissä sijaitsevalla niemellä noin kolme kilometriä pohjoiseen seututieltä 941. Kylällä toimi koulu, joka lakkautettiin keväällä 2019. Omaa kauppaa ei ole. Myymäläautoliikennekin loppui muutama vuosi sitten. Postipalvelut toimivat postipalveluautolla. Perinteisistä maa-, metsä-, ja porotaloudesta saa elantonsa joitain perheitä. Osa työssäkäyvistä kulkee pääosin lähikuntien alueella teollisuuden- ja palvelualojen työpaikoissa. == Lähteet == Luokka:Ranuan kylät
Mauru

Mauru voi tarkoittaa: * Mauru, kylä Juvalla * Mauru, kylä Ranualla * Maurumaa, kylä Uudessakaupungissa
Mauru (Ranua)

Mauru on Ranuan kunnassa sijaitseva kylä. Kylä ijaitsee Simojokeen laskevan Ruonajoen varrella, seututien 924 ja Simojoen pohjoispuolella ja Rovastinahon kylän luoteispuolella, noin 30 kilometrin päässä Ranuan kirkonkylältä länteen. ==Kirjallisuutta== * Niemelä, Timo & Harjumaa, Olavi: Varrelta pohjoisen virran, kotiseutukertomus Maurusta. K. Mustonen & P. Haarahiltunen, 1987. ISBN 951-99891-9-6. ==Lähteet== Luokka:Ranuan kylät
Tyrävaara

__NOTOC__ Tyrävaara on kylä samannimisen vaaran juurella Taivalkosken kunnassa. Kylä sijaitsee Tyräjärven pohjoisrannalla. Taivalkosken keskustaajamasta on matkaa kylään noin 30 kilometriä. Lähimmät muut kylät ovat Metsäkylä ja Jokijärvi sekä Suomussalmen Pisto ja Pyhäkylä. Tyrävaaran kylään kuuluvat myös Hutunniemen, Seppälän, Turpeisen ja Tyrämäen kulmakunnat. Tyrävaaralla sijaitsee myös pieni kyläkauppa, jossa kaupan palvelujen lisäksi asiamiesposti. ==Lähteet== Luokka:Taivalkosken kylät
Pisto

Pisto tarkoittaa seuraavia asioita: * Pisto, kylä Suomussalmen ja Taivalkosken rajalla * pisto, miekkailussa aseella tapahtuva kosketus vastustajaan * pisto, ompelussa neulalla ja langalla tehtävä jälki * pisto, päätieltä haarautuva lyhyt sivutie * pisto tai pistoraide, pääradalta tai ratapihalta haarautuva lyhyt sivuraide * pisto, valssaustermi * pisto, kuulijaa pilkkaava lausahdus * pisto, espanjalainen kasvishöystö * Pisto, sukunimenä: ** Jermu Pisto (s. 1975), suomalainen jääkiekkoilija == Katso myös == * Pistojärvi.
Prisma (satelliitti)

Prisma on ruotsalainen mikrosatelliittipari. Sen kehitti Tukholman lähellä Solnassa toimiva Swedish Space Corporation (SSC) yhtiö. SSC:llä projektia johti Staffan Persson. Ruotsin avaruushallinnon lisäksi hanketta rahoittivat Saksa, Ranska ja Tanska. Satelliittiparista toinen, vain 40 kg painava satelliitti, on maalisatelliitti, ja toinen 140 kg painava on monimutkaisempi alus, joka lähestyy maalisatelliittia ja telakoituu siihen. Projekti liittyy useisiin Euroopan avaruusjärjestön kaavailemiin hankkeisiin, joissa tarvitaan useiden satelliittien kykyä lentää muodostelmassa. Satelliitti läpäisi vuoden 2007 alussa kriittisen suunnittelukatselmuksen (CDR). Ainoat ongelmakohdat olivat tuolloin ranskalaisen Alcatelin suunnittelema ja CNESin rahoittama radiohyötykuorma ja ohjelmistokehitystyö. Satelliitin kokoonpano alkoi kesäkuussa 2007. Elektroniikan asennus alkoi syyskuussa 2007. Satelliittipari piti laukaista marraskuussa 2009 venäläisellä Dnepr-kantoraketilla Baikonurin kosmodromilta. Laukaisu siirtyi maaliskuulle 2010. Satelliittipari laukaistiin Dombarovskista 15. kesäkuuta 2010 yhdessä Picard-satelliitin kanssa Dnepr-1-kantoraketilla. Maaliskuussa 2011 Prisma-satelliittien lennonjohto siirrettiin Swedish Space Corporation -yhtiöltä Saksan DLR- tutkimuslaitokselle. == Lähteet == Luokka:Satelliitit Luokka:Vuoden 2010 avaruustoiminta
Pisto (kylä)

Pisto on kylä Pistojärven rannalla ja valtatien 5 varrella Kainuussa sijaitsevan Suomussalmen ja Pohjois-Pohjanmaalla sijaitsevan Taivalkosken kunnanrajalla, noin 70 kilometriä pohjoiseen Suomussalmen kuntakeskuksesta, noin 70 kilometriä Kuusamon kaupungista ja noin 45 kilometriä itään Taivalkosken keskustaajamasta. Kylä on muodostunut pääasiassa valtatien varrelle ja järven länsirannalle. Kylän pääosa sijaitsee Suomussalmen kunnassa. Piston kylässä sijaitsee Piston Pirtti, Piston Maamiesseura ry:n ylläpitämä maamiesseuran talo, jossa järjestetään kesällä tanssi-iltoja viikonloppuisin. Luokka:Suomussalmen kylät Luokka:Taivalkosken kylät
Kurtti

Kurtti on kylä Taivalkosken kunnassa. Se sijaitsee Kurtinjärven rannalla seututien 800 sekä lakkautetun Taivalkosken radan varrella, noin 15 kilometriä etelään Taivalkosken kuntakeskuksesta. Kylän alueella asukkaita oli vuonna 2010 yli 100. Kylän itäpuolella sijaitsee lakkautettu Kurtin rautatieasema. ==Lähteet== Luokka:Taivalkosken kylät
Jari Sinkkonen (psykiatri)

Jari Joutsi Kaleva Sinkkonen (s. 27. huhtikuuta 1951 Kontiolahti) on lastenpsykiatrian erikoislääkäri ja lääketieteen tohtori. Hän on Pelastakaa Lapset ry:n ylilääkäri. Hän on aktiivinen osallistuja kasvatusta, lastensuojelua ja lasten kehitystä koskevassa keskustelussa. Erityisesti hän on pitänyt esillä poikalasten kohtaamia haasteita. Hän sai vuoden 2008 Kirkon tiedonvälityspalkinnon ja vuonna 2009 Suomen tietokirjailijat ry:n Tietokirjailijapalkinnon. Vuonna 2011 hän sai arkkiatri Risto Pelkosen palkinnon. Logonomit valitsi Sinkkosen Vuoden puhujaksi 2014.Puhetyö. Viitattu 16.3.2017 Sinkkonen on julkisuudessa kiinnittänyt huomiota lasten asemaan vanhempien avo- ja avioerotilanteissa. Lapsen vieraannuttamista toisesta vanhemmastaan Sinkkonen on luonnehtinut "massiiviseksi emotionaaliseksi kaltoinkohteluksi", jolla on kauaskantoisia vaikutuksia sekä lapsen että vieraannutetun vanhemman myöhempään elämään. Sinkkonen on myös todennut, että joidenkin oikeusoppineiden mukaan on olemassa vaara, että vieraannuttamis- termiä käytetään lapsen oikeuksia vastaan, sellaisissakin tapauksissa, joissa lapsella on perusteltu syy vastustaa toisen vanhemman tapaamisia. == Teokset == * * * * * * * * * * * * * * * * * * * * == Lähteet == == Aiheesta muualla == * Luokka:Suomalaiset psykiatrit Luokka:Suomalaiset tietokirjailijat Luokka:Vuonna 1951 syntyneet Luokka:Pelastakaa Lapset Luokka:Elävät henkilöt
Džugdžurvuoret

thumb|200px|Džugdžurvuorten sijainti. Džugdžurvuoret () on vuoristo Venäjän kaukoidässä, pääasiassa Habarovskin aluepiirin pohjoisosassa. Aivan läntisimmät osat ulottuvat Sahan tasavallan kaakkoisosaan. Džugdžurvuoret sijaitsevat Ohotanmeren luoteisrannikolla ja muodostavat vedenjakajan Lenan vesistöalueen ja Ohotanmereen laskevien pikkujokien välillä. Džugdžurvuoristo on noin 1 500 kilometriä pitkä ja sen korkein kohta on Topkovuori, 1 906 metriä. Se liittyy lännessä Stanovoivuoriin ja pohjoisessa Verhojanskvuoriin. Vuoristoalue on pääasiassa asumatonta. Ainoita asutuksia ovat 1920-luvulla avatut kultakaivokset. Luokka:Venäjän vuoristot Luokka:Sahan tasavallan maantiede
Tietovee

Tietovee () on D. Bob Gowinin kehittämä epistemologinen menetelmä, eräs ennakkojäsentäjän tyyppi. Hän kehitti sen selventämään merkityksellisiä suhteita tapahtumien, prosessien ja objektien välillä.http://explorers.tsuniv.edu/vee.asp Alkujaan se kehitettiin lähinnä koulujen laboratoriotutkimuksia varten selittämään tieteellisen laboratoriotyön luonnetta ja tarkoitusta.http://www.tkk.fi/Yksikot/Opintotoimisto/Opetuki/tehopenaali/muistiinpanot/tietovee.htm Se sopii kuitenkin kaikenlaiseen tutkimukseen ja auttaa kohdistamaan huomion keskeiseen kysymykseen ja siihen vastaamiseen edellyttämiin oikeanlaisiin muistiinpanoihin ja havaintoihin. == Katso myös == * Ennakkojäsentäjä * Käsitekartta == Aiheesta muualla == * Teknillinen korkeakoulu * Exploders of the universe == Kirjallisuutta == * * == Lähteet == Luokka:Tietoteoria Luokka:Psykologia
Steve Dannenmann

Steven (Steve) Dannenmann (s. 15. elokuuta 1966 Baltimore, Maryland) on yhdysvaltalainen hyväksytty tilintarkastaja (CPA, Certified Public Accountant), joka tuli tunnetuksi pokerinpelaajana sijoittuessaan toiseksi World Series of Pokerin pääturnauksessa vuonna 2005. Vuoden 2005 WSOP-turnaus oli Dannenmannille ensimmäinen. Joe Hachemin voittaman kilpailun kakkostilastaan Dannenmann sai 4,25 miljoonaa dollaria. Dannenmann maksoi WSOP:n 10 000 dollarin osallistumismaksun puoliksi ystävänsä Jerry Ditzelin kanssa - sijoittuaan toiseksi hän antoi puolet palkintosummastaan ystävälleen. Menestys WSOP toi Dannenmannille paikan WSOP Tournament of Champions -kutsukilpailuun. Dannenmann oli Mike Matusowin voittaman kisan viides (palkkiosumma 100 000 dollaria). Pokerimenestyksestään huolimatta Dannenmann jatkaa päivätyötään omassa yrityksessään tilintarkastajana, rahoitusneuvojana ja kiinnityslainavälittäjänäESPN: Dannenmann keeping his day job. Elokuussa 2007 Dannenmannin pokeriuran turnausansiot ylittivät 4,4 miljoonaa dollaria. == Lähteet == == Aiheesta muualla == * Viralliset kotisivut * Luokka:Yhdysvaltalaiset pokerinpelaajat Luokka:Vuonna 1966 syntyneet Luokka:Elävät henkilöt
Alppihiihto talviolympialaisissa 1980

XIII talviolympialaisissa Lake Placidissa vuonna 1980 alppihiihto oli kymmenettä kertaa olympialaisten ohjelmassa. Alppihiihdossa järjestettiin kuusi kilpailutapahtumaa: pujottelu, suurpujottelu ja syöksylasku sekä miehillä että naisilla. ==Miehet== ===Pujottelu=== Sija Maa Kilpailija 1 Ingemar Stenmark 1.44,26 2 Phil Mahre 1.44,76 3 Jacques Lüthy 1.45,06 ===Suurpujottelu=== Sija Maa Kilpailija 1 Ingemar Stenmark 2.40,74 2 Andreas Wenzel 2.41,49 3 Hans Enn 2.42,51 ===Syöksylasku=== Sija Maa Kilpailija 1 Leonhard Stock 1.45,50 2 Peter Wirnsberger 1.46,12 3 Steve Podborski 1.46,62 ==Naiset== ===Pujottelu=== Sija Maa Kilpailija 1 Hanni Wenzel 1.25,09 2 Christa Kinshofer 1.26,50 3 Erika Hess 1.27,89 ===Suurpujottelu=== Sija Maa Kilpailija 1 Hanni Wenzel 2.41,66 2 Irene Epple 2.42,12 3 Perrine Pelen 2.42,41 ===Syöksylasku=== Sija Maa Kilpailija 1 Annemarie Pröll-Moser 1.37,52 2 Hanni Wenzel 1.38,22 3 Marie-Thérèse Nadig 1.38,36 ==Lähteet== * Talviurheilun tähdet, WSOY 1986, s. 382–384 Luokka:Talviolympialaiset 1980 1980 1980 Luokka:Yhdysvaltain alppihiihto
Marja Hintikka

Marja Hintikka (s. 10. syyskuuta 1978 Jyväskylä) on suomalainen radio- ja tv- juontaja. == Elämä ja ura == Hintikka on koulutukseltaan medianomi. Hän on opiskellut viestintää myös Helsingin yliopiston valtiotieteellisessä tiedekunnassa. Ennen radio- ja televisiouraa Hintikka työskenteli tekstisuunnittelijana mainostoimistossa. Hintikka on toimittanut ja juontanut YleX:llä KromosomiX-ohjelmaa yhdessä Jenny Lehtisen kanssa, YleX Aamua Mikko ”Peltsi” Peltolan ja Ilkka Uusivuoren kanssa sekä YleX Tänään -ohjelmaa Heikki Soinin, Jaakko Mannermaan ja Anne-Mari Aaltosen kanssa. Hän on toiminut juontajana myös Yle TV2:n Musiikki-tv:ssä muun muassa Uusivuoren ja Tomi Saarisen kanssa. Hintikka lopetti YleX-radiokanavalla elokuussa 2009. Hän oli aloittanut kanavalla vuonna 2004. Hintikka juonsi Yle TV1:n 28. lokakuuta 2009 alkanutta keskusteluohjelmaa Puoli seitsemän yhdessä Mikko Kekäläisen kanssa. Syksyllä 2013 hän juonsi Dancing on Ice -ohjelmaa ja syksyllä 2014 Haasta Hans -ohjelmaa sekä SuomiLove-ohjelmaa vuosina 2014–2016. Vuosina 2015–2016 Hintikka juonsi Yle TV2:ssa omaa talk show’ta Marja Hintikka Live. Ohjelma voitti Kultaisen Venlan tammikuussa 2017. Hintikka osallistui Tanssii tähtien kanssa -tanssiohjelmaan syksyllä 2018. Hintikka toimii toisena juontajana, yhdessä Vappu Pimiän kanssa, Vappu ja Marja Live -talk showssa, joka alkoi AVA- ja MTV3-kanavilla helmikuussa 2019. Vuosina 2019–2021 hän on juontanut Luokkajuhlat, Villa Hintikka, Laulu rakkaudelle – Secret Song Suomi ja Sukuni salat -ohjelmia. ==Yksityiselämä== Hintikka on naimisissa juontaja Ilkka Uusivuoren kanssa. Heillä on kolme lasta, jotka ovat syntyneet vuosina 2013, 2015 ja 2017. == Lähteet == ==Aiheesta muualla== * Marja Hintikka Live -ohjelman verkkosivut * Marja Hintikka Live -radio-ohjelma Luokka:Suomalaiset radiotoimittajat Luokka:Suomalaiset juontajat Luokka:Vuonna 1978 syntyneet Luokka:Elävät henkilöt
Alppihiihto talviolympialaisissa 1984

XIV talviolympialaisissa Sarajevossa vuonna 1984 alppihiihto oli yhdettätoista kertaa olympialaisten ohjelmassa. Alppihiihdossa järjestettiin kuusi kilpailutapahtumaa: pujottelu, suurpujottelu ja syöksylasku sekä miehillä että naisilla. ==Miehet== ===Pujottelu=== Sija Maa Kilpailija 1 Phil Mahre 1.39,41 2 Steve Mahre 1.39,62 3 Didier Bouvet 1.40,20 ===Suurpujottelu=== Sija Maa Kilpailija 1 Max Julen 2.41,18 2 Jure Franko 2.41,41 3 Andreas Wenzel 2.41,75 ===Syöksylasku=== Sija Maa Kilpailija 1 Bill Johnson 1.45,59 2 Peter Müller 1.45,86 3 Anton Steiner 1.45,95 ==Naiset== ===Pujottelu=== Sija Maa Kilpailija 1 Paoletta Magoni 1.36,47 2 Perrine Pelen 1.37,38 3 Ursula Konzett 1.37,50 ===Suurpujottelu=== Sija Maa Kilpailija 1 Debbie Armstrong 2.20,98 2 Christin Cooper 2.21,38 3 Perrine Pelen 2.21,40 ===Syöksylasku=== Sija Maa Kilpailija 1 Michela Figini 1.13,16 2 Maria Walliser 1.13,41 3 Olga Charvátová 1.13,53 ==Lähteet== * Talviurheilun tähdet, WSOY 1986, s. 382–384 Luokka:Talviolympialaiset 1984 1984
Vuoden positiivisin suomalainen

Vuoden positiivisin suomalainen on vuodesta 1993 lähtien Positiivareiden ja Nuorkauppakamarin jakama kunniamaininta. Vuoden positiivisin suomalainen -kunniamaininnan lisäksi jaetaan elämäntyöpalkintoa sekä palkitaan alueellisesti positiivisimpia suomalaisia. Kunniamaininnan saajat palkitaan kajaanilaisen kuvanveistäjän Esko Määtän suunnittelemalla patsaalla. Positiivarit on myönteistä asennoitumista edistävä konsulttiyritys, joka valitsee Vuoden positiivisimman suomalaisen. Vuoden positiivisin tamperelainen on valittu vuodesta 2004 lähtien. == Valtakunnallisesti palkitut == Vuosi Nimi 1993 Katri Helena 1994 Valentin Kononen 1995 Mika Halvari 1996 Olli Valtonen 1997 Jari Sillanpää 1998 Satu Silvo 1999 Marco Bjurström 2000 Vesa Keskinen Ilkka Lipsanen (”Danny”) (elämäntyöpalkinto) 2001 Veikka Gustafsson 2002 Pirjo Kauppinen 2003 Mikko Kuustonen 2004 Pikku G Elisabeth Rehn (elämäntyöpalkinto) 2005 Eero Huovinen 2006 Kiira Korpi 2007 Teemu Selänne 2008 Wilson Kirwa 2009 Alexander Stubb Mauri Kunnas (elämäntyöpalkinto) 2010 Toni Nieminen 2011 Antero Mertaranta Pekka Rautakallio (elämäntyöpalkinto) 2012 Minna Kauppi Aira Samulin (elämäntyöpalkinto) 2013 Elastinen 2014 Pekka Hyysalo Esa Saarinen (elämäntyöpalkinto) 2015 Robin Packalen Hannes Hynönen (elämäntyöpalkinto) 2016 Kaj Kunnas 2017 Saara Aalto Minna Tervamäki (elämäntyöpalkinto) 2018 Mikko ”Peltsi” Peltola Icehearts (positiivisin yhteisö) 2019 Jorma Uotinen 2020 Annimari Korte 2021 Lotta-Sofia Saahko ja Jorma Saahko 2022 Christoffer Strandberg 2023 Ella Kanninen 2024 Kiti Kokkonen == Lähteet == == Aiheesta muualla == * Positiivarit Luokka:Suomalaiset palkinnot Luokka:Kunniamaininnat
Häntäihmiset

Häntäihmiset ovat kuvitteellinen hännällinen ihmisrotu, joka mainittiin usein 1300- ja 1400-luvuilla eurooppalaisten tutkimusmatkailijoiden kertomuksissa. Häntäihmisten oletettiin elävän jossain kaukaisessa maassa. Vanhoissa maailmankartoissa oli toisinaan merkintä "homini caudati hic", eli "täällä asuvat häntäihmiset". 1700-luvulla Carl von Linné uskoi, että häntäihmiset olivat puuttuva lenkki apinoiden ja ihmisten välillä. 1800-luvulle tultaessa oletettiin, että häntäihmisiä eläisi ainoastaan Afrikassa. Ranskalaisten antropologien mukaan Keski-Afrikassa elävät "Niam-niamit" olivat mahdollisesti tällainen rotu. Tutkimuksista huolimatta Niam-niameja ei koskaan löydetty, ja tiede menetti kiinnostuksensa häntäihmisiin. Hännällisiä ihmisiä kuitenkin syntyy toisinaan. Vuonna 1901 syntyi poika, jolla oli häntä. Häntä poistettiin leikkauksella pojan ollessa puolivuotias, jolloin se oli 7,5 senttimetriä pitkä. Nykyisin tutkijat ovat yksimielisiä siitä, että hännällistä ihmisrotua ei ole koskaan ollut - toisin sanoen ihmiset ovat kehittyneet muista kädellisistä, jotka nekin olivat hännättömiä. ==Katso myös== *Koirankuonolaiset ==Lähteet== * Tieteen Kuvalehti 11/1998 Luokka:Vanhentuneet tieteelliset teoriat Luokka:Mytologia
Hietaniemi (albumi)

__NOTOC__ Hietaniemi on Mikko Kuustosen vuonna 2007 julkaistu studioalbumi. Albumi ylsi ensimmäisellä listaviikollaan Suomen virallisen listan kuudenneksi ja pysyi listalla seitsemän viikkoa. == Kappaleet == # # # # # # # # # # # # # == Arvostelut == * Soundi: Soundi: Levyarvio == Lähteet == Luokka:Mikko Kuustosen albumit Luokka:Vuoden 2007 albumit
Pistojärvi (täsmennyssivu)

Pistojärvi voi tarkoittaa seuraavia maantieteellisiä kohteita: * Pistojärvi, kyläkeskus ja entinen kunta Vienassa * Pistojärvi, järvi Vienassa * Pistojärvi, järvi Taivalkosken ja Suomussalmen rajalla Luokka:Järvien täsmennyssivut
Teollinen muotoilija

Teollinen muotoilija on suunnittelija, joka suunnittelee tai muotoilee teollisesti valmistettavia tuotteita ja niihin liittyviä palveluita. Toimenkuvaan liittyy tuotteen ulkoasun, toiminnallisuuden ja käytettävyyden suunnittelun lisäksi usein muun muassa valmistettavuuden suunnittelua, käyttöliittymäsuunnittelua, tuoteinnovaatioita, palvelukonseptien suunnittelua ja tutkimusta. Ensimmäiseksi teolliseksi muotoilijaksi on nimitetty Peter Behrensiä, joka toimi AEG:llä Saksassa muotoilijana vuosina 1907–1914. Vaikka Behrens oli alun perin taidemaalari, hän oli myös itseoppinut arkkitehti.Vihma, Susann, 2002 s. 60–64 Teollisen muotoilijan toimenkuva on vuosien mittaan muuttunut taiteellisesta käsityöläis-suunnittelijasta tuotteistamisen ja markkinoinnin ammattilaiseksi. Ammatin perinteet ovat kiinni taideteollisuudessa, ajassa jolloin tehtaat mielellään ostivat tuotteiden malleja ulkopuolisilta suunnittelijoilta. Jotkut tuotteiden valmistajat perustivat tuotannon yhteyteen taiteellisia osastoja, joissa muotoilijat saattoivat työskennellä läheisessä yhteistyössä valmistuksen kanssa. Siten taattiin brändien säilyminen yhtiön hallussa. Nykyään teollinen muotoilu yhdistetään usein teknologiateollisuuteen, ja muotoilijoista on tullut tuotteistamisen ammattilaisia. He edustavat teollisuuden ja kaupan yhteydessä taiteellista osaamista, jonka avulla ideoita voidaan hahmottaa ja toteuttaa kaupallisiksi tuotteiksi. Oleellista on teolliseen muotoiluun liittyvä kokonaisuuksien tai kokemuksien hahmottaminen tuotteen tai palvelun käyttäjän kannalta. Parhaillaan on meneillään teollisten muotoilijoiden ammatinkuvien eriytyminen. Teollisten muotoilijoiden ammatteja voivat olla myös käytettävyys- tai käyttöliittymäsuunnittelija, konseptisuunnittelija ja muotoilupäällikkö. Teollisuustaiteen Liitto Ornamo nimeää vuosittain Vuoden teollisen muotoilijan. ==Koulutus== Suomessa teollisia muotoilijoita kouluttavat Aalto-yliopiston taiteiden ja suunnittelun korkeakoulu, Lapin yliopisto ja ammattikorkeakouluista Metropolia Ammattikorkeakouluhttps://www.metropolia.fi/fi/opiskelu-metropoliassa/amk- tutkinnot/teollinen-muotoilu sekä LAB- ammattikorkeakouluhttps://lab.fi/fi/koulutus/muotoilija-amk-teollinen- muotoilu-paivatoteutus-lahti-240-op. Myös monet arkkitehdit ovat harjoittaneet ammattia. ==Katso myös== *Muotoilija (AMK) ==Lähteet== * Teollisuustaiteen Liitto Ornamo ry, TKO * Vihma, Susann. Ornamentti ja kuutio. Johdatus modernin muotoilun historiaan. Helsinki: Ilmari. 2003. ISBN 951-558-089-7. ===Viitteet=== == Aiheesta muualla == * Teollinen muotoilu (Opintoluotsi) * Muotoilun koulutusohjelma (Opintoluotsi) * www.ornamo.fi Luokka:Taidealan ammatit *
Kristus Vapahtajan katedraali

Kristus Vapahtajan katedraali voi viitata muun muassa seuraaviin kirkkoihin: * Kristus Vapahtajan katedraali, Moskova, Venäjä * Vapahtajan kirkastumisen katedraali eli Kristus Vapahtajan katedraali, Póthia, Kálymnos, Kreikka
Ray Romano

Raymond Romano (s. 21. joulukuuta 1957 New York) on yhdysvaltalainen näyttelijä ja koomikko. Hänet tunnetaan parhaiten pääroolista tv-komediasta Kaikki rakastavat Raymondia. Hänen muita merkittävä roolejaan ovat mm. äänirooli Ice Age -elokuvissa ja Handy Harrisonin rooli elokuvassa Villi valtataistelu (Welcome to Mooseport, 2004). Hän on myös tuottanut Kaikki rakastavat Raymondia ja voittanut roolistaan Emmyn. Vuonna 2010 Forbes julkaisi "Hollywood's Animation A-List" listan, jossa lueteltiin kymmenen menestyksekkäintä Hollywood-näyttelijää animaatioiden parissa. Menestys mitattiin elokuvien lipputulojen perusteella, jonka myötä Romano oli listalla yhdeksäntenä.Hollywood's Animation A-List forbes.com 24.3.2010 Viitattu 9.4.2010 ==Yksityiselämä== Romano on naimisissa Anna Scarpullan kanssa jonka kanssa hänellä on neljä lasta: Alexandra (s. 1990), kaksospojat Matthew ja Gregory (s. 1993) ja Joseph Raymond (s. 1998). Romano harrastaa aktiivisesti golfia, niin kuin hänen roolihahmonsa tv-sarjassa Kaikki rakastavat Raymondia. == Lähteet == == Aiheesta muualla == * *Viralliset sivut *Ray Romano NNDB:ssä Luokka:Yhdysvaltalaiset koomikot Luokka:Yhdysvaltalaiset televisionäyttelijät Luokka:Amerikanitalialaiset Luokka:Primetime Emmy -palkinnon saajat Luokka:Vuonna 1957 syntyneet Luokka:Elävät henkilöt